**Udvalget om kirkegårde**

Dokument nr. 72955/15

Dato: 26. maj 2015

**Årsberetning 2014**

1. Indledning

Udvalget om kirkegårde er oprettet ved lov.

Ved en ændring i lov om folkekirkens kirkebygninger og kirkegårde, der trådte i kraft den 1. april 2014, fik lovens § 19 følgende indhold:

**§ 19.** Kirkeministeren opretter et udvalg om kirkegårde. Udvalget består af 1 medlem udpeget efter indstilling fra Akademiraadet, 1 medlem udpeget efter indstilling fra Det særlige Bygningssyn og 1 medlem udpeget efter indstilling fra Nationalmuseet samt 1 medlem med særlig sagkundskab om kirkegårdsanlæg. Udvalget sekretariatsbetjenes af Kirkeministeriet.

*Stk. 2.* Inden en kirkegård nedlægges, skal stiftsøvrigheden indhente en udtalelse fra udvalget.

*Stk. 3.* Udvalget afgiver udtalelse på baggrund af udvalgets kategorisering af folkekirkens kirkegårde i:

1) Umistelige kirkegårde.

2) Bevaringsværdige kirkegårde.

3) Andre kirkegårde.

*Stk. 4.* En kirkegård, som i medfør af stk. 3, nr. 1, er umistelig, må ikke nedlægges.

*Stk. 5.* Kirkeministeren fastsætter nærmere regler om udvalgets opgaver og virksomhed.

I medfør af lovens § 19, stk. 5, er der ved bekendtgørelse nr. 489 af 17. maj 2014 fastsat nærmere regler om udvalgets virksomhed. Bekendtgørelsen kan ses [Retsinformation](https://www.retsinformation.dk/Forms/R0710.aspx?id=163246)

1. Udvalgets sammensætning

Udvalget om kirkegårde har følgende sammensætning:

* Seniorforsker, museumsinspektør Ulla Kjær (formand), udpeget efter indstilling fra Nationalmuseet.
* Professor, arkitekt Steen Høyer, udpeget efter indstilling fra Det Særlige Bygningssyn.
* Landskabsarkitekt, redaktør Annemarie Lund, udpeget efter indstilling fra Akademiraadet.
* Landskabsarkitekt, kirkegårdskonsulent Preben Skaarup, udpeget efter indstilling fra stiftsøvrighederne.
1. Udvalgets møder

Udvalgets medlemmer blev udpeget i løbet af maj måned 2014. Udvalget har afholdt to møder.

Den største udfordring for udvalget har været at drøfte kriterier for vurdering og kategorisering af kirkegårde. I arbejdet hermed har konventionen om beskyttelse af verdens kultur- og naturarv med tilhørende retningslinjer været til inspiration. Endvidere har udvalget inddraget eksempelsamlinger om kirkegårde.

Udvalget har endvidere arbejdet med en forretningsorden for udvalgets arbejde.

Endelig har udvalget udarbejdet en vejledning til stiftsøvrighederne, der nærmere redegør for hvilke oplysninger og dokumenter, der skal medfølge, når en sag indsendes til udvalget.

4. Sager

I 2014 blev der ikke forelagt sager for udvalget.